# Работа с Tomcat

Сървърът Tomcat представлява безплатен Web-контейнер, който може да изпълнява Web-приложения сред който са Java сървлети, JSP страници. Tomcat е Web-application сървър, написан на Java, който при клиентска HTTP заявка, освен статични файлове, може да връща и динамични документи, създадени в резултат от изпълнението на сървлет или JSP.

### Инсталиране на Tomcat Сървърът

Tomcat е достъпен за свободно изтегляне от адрес:

[https://tomcat.apache.org/download-10.cgi](https://tomcat.apache.org/download-10.cgi)

Последната версия на сървъра може да се изтегли като .zip файл (пример: apache-tomcat-10.0.16-windows-x64.zip), който трябва да се разархивираме в директория предназначена за мрежови достъп. Препоръчва се в името на директорията да не се съдържат интервали, защото интервалите служат за разделители в Java и могат да създатат проблеми.

Преди да използваме Tomcat Сървърът е необходимо да инсталираме JDK на нашия компютър. Можем да си го издърпаме от:

[https://www.oracle.com/java/technologies/javase-downloads.html](https://www.oracle.com/java/technologies/javase-downloads.html)

### Стартиране на Tomcat

За стартиране на сървъра Tomcat е необходимо първо в променливите на средата (Environment variables) да добавим променливата JAVA\_HOME със стойност директорията където е инсталиран JDK. Това може да стане например от конзолата с командата

```
set JAVA_HOME=C:\j2sdk1.4.2_01
```

или от настройките на операционната система.

За да стартираме самия сървър Tomcat, трябва да изпълним скрипта за стартиране, който се намира в поддиректорията bin на основната директория на Tomcat сървъра. Например ако сме инсталирали Tomcat в директория F:\DevTools\apache-tomcat-10.0.16, нашата bin директория ще бъде

```
F:\DevTools\apache-tomcat-10.0.16\bin. 
```

В тази поддиректория bin има файл за управлвние на сървиса service.bat, с който можем да стартираме сървъра. Стартирането на сървъра става с .bat файла service.

#### PowerShell команди за стартиране на Tomcat service под Windows.

```
./startup.bat <# стартира Tomcat service като програма в Wondows #>

./shutdown.bat <# спира програмата Tomcat service #>
```

Когато се стартира сървърът слуша на порт 8080 за идващи HTTP заявки, а не на стандартния за протокола HTTP порт 80. Ако няма съобщения за грешки, то сървърът е стартирал успешно.

За да проверим дали всичко работи нормално, можем да стартираме нашия Web-браузър и да въведем адреса

[http://localhost:8080/](http://localhost:8080/)

Ако всичко е наред, ще се появи заглавната страница на Tomcat.
